50-jarige ouma gee geboorte aan vierling | Maroela Media
Tracey Britten, 'n 50-jarige ouma van Brittanje, het verlede maand geskiedenis gemaak toe sy geboorte geskenk het aan 'n vierling.
Sy is die oudste ma van 'n vierling in Brittanje se geskiedenis.
Volgens Daily Mail het Britten, wat reeds drie kinders en agt kleinkinders het, sowat £7,000 erfgeld van haar ma gebruik om in vitro-behandeling te ondergaan. Britten se kinders is 22, 31 en 32 jaar oud.
Nadat Britten deur middel van 'n keisersnee geboorte geskenk het, is al die babas onmiddellik na die hoësorgeenheid gehaas, waar hulle goeie vordering maak. Hulle is op 31 weke gebore. Britten hoop dat hulle voor Kersfees by die huis sal wees.
"Dit was sover 'n warrelwind en ek is so dankbaar. Een van die babas het al so baie buisies in haar gehad dat ek nog nie regtig haar gesig kon sien nie."
Britten het gesê haar nuwe kinders is 'n "wonderwerk", en dat sy en haar tweede man, Stephen, nog besluit op name vir hulle.
"Ek wou net een kind gehad het, en nou word ek geseën met vier. Dit is 'n wonderwerk! Ek het nie besef ons gaan geskiedenis maak nie," het sy gesê.
Britten en Stephen was desperaat vir 'n vierde kind, en het gesê hulle sou in die wolke gewees het selfs vir 'n tweeling.
"Tydens my nege weke sonar het hulle vir my gesê ek is swanger met vier babas . Ek het in trane uitgebars," het sy gesê.
"Hoewel daar vier embrio's ingeplant is, het ek nooit in my wildste drome gedink ek sal 'n vierling hê nie." Drie van die embrio's het geheg waarna een van die embrio's in twee verdeel het.
Tracey het vroeër onder kritiek deurgeloop op sosiale media, omdat mense gesê het sy is selfsugtig, maar sy hou vol sy is nie te oud om nog kinders te hê nie.
"Niemand kla oor ouer musikante soos Mick Jagger, Ronnie Wood of Elton John wat eers ouers geword het in hul 60's en 70's nie. So hoekom val mense my aan?" het sy gesê.
Britten meen sy het reeds alles gedoen wat sy in haar lewe wou doen, en dat sy daarom 'n beter ma sal wees nou dat sy ouer is.
"Toe ek vir die eerste keer in my tienerjare 'n ma geword het, het ek heeltyd gedink aan waarop ek dalk uitmis. Maar nou het ek al alles gedoen; ek kan myself nou ten volle aan my babas toewy," het sy gesê.
Só het raaiselvoëltjie op afgeleë eiland beland
50 jaar is nie te oud om 'n ma te word nie. Baie geluk!!!
Dit is great, baie geluk.
Stormrider · 11 maande gelede
Kinders is duur……klink of sy haar geldjies op die in-vitro uitgegee het…..ons sal moet begin geld bydra!
Kinders is glad nie so duur as om rand -vir-rand met die Jones-egpaar mee te ding nie.
Roos · 11 maande gelede
Op 63 het sy 4 tieners…. tot 70! Joe, ek weet darem nie.
Baie sterkte. Eerder julle as ek.
Net 'n goeie Ma sal dit dan nog kan regkry.
Goeie Genade…. om 4 kinders op 50 te kry? meer soos n Ouma as n Ma… nee wat, waar kry n mens Geduld op daai ouderdom… sterkte , die ander kinders moet maar inspring en help? n vierling is baie werk….
Onthou net Mick Jagger en die ander twee het nie self gekraam nie maar wel hulle bloed jong vroutjies
Nerens in die bybel staan dis n sonde om kinders op n sekere ouderdom te kry nie. As n kroos van vier hul gelukkig op hul ouderdom maak wie is ons om te oordeel?
Ouma · 11 maande gelede
Ek dink nie iemand oordeel nie ek is net dankbaar dat dit sy is en nie ek nie.
Wou net se.. · 11 maande gelede
Theresa, ek dink jy moet gaan leer wat oordeel beteken. Dan se die woord ook tog met geregtigheid MOET jy oordeel. Sien nie dat iemand oordeel nie.
Op 70 verlaat haar kinders skool. Gaan sy kan saam met hul die pret van die lewe kan geniet of gaan sy nie meer krag he nie?
Wenner · 11 maande gelede
Mamma, GENIET hierdie kindertjies. Jy en jou 2de man het hierdie kindertjies beplan. Vergeet die mensdom se oordeel. Hierdie kindertjies is aan jul gegee deur die Goeie Gewer.
As dit hulle gelukkig maak, goed en wel.
Sy lyk na 'n energieke vrou, maar 4 op een slag? Ek weet nie eers hoe mamma's/pappa's staande bly met 'n tweeling nie. Ek salueer julle. Ek sou omkap van moegheid. Ek glo dis 'n belewenis, though.
Ek doen net altyd die sommetjies. Op 20, gaan hul ma 70 wees. (En ek weet ouderdom is nie als nie, mens kan op enige ouderdom sterf). Hopelik word die paartjie oud genoeg om hul kleinkinders te kan sien van dié twee mensies.